**Datum: 11.10.2022.**  **SAOPŠTENJE ZA MEDIJE**

**Kako da učestvuješ u m:tel App takmičenju**

*Budi pobjednik u znanju i osvoji vrijedne nagrade*

Imaš zanimljive ideje i srednjoškolac si kojeg interesuje programiranje? Onda imaš sve što je potrebno da kreneš dalje!

Upravo dobra ideja, nešto znanja iz programiranja za mobilne uređaje i želja za učenjem, biće ti ulaznica za mjesto u [m:tel App takmičenju](https://mtel.ba/Press-centar/a31009-Otvoren-konkurs-za-novi-ciklus-m-tel-App-takmicenja.html). Za sve učenike iz srednjih škola u Bosni i Hercegovini, učešće se odvija u nekoliko koraka.

Kao prvo, upoznaj se sa [Opštim uslovima](https://mtel.ba/Press-centar/a31009-Otvoren-konkurs-za-novi-ciklus-m-tel-App-takmicenja.html) takmičenja a onda okupi tim iz škole ili učestvuj samostalno.

Zajedno u timu, osmislite i razradite svoju ideju. Odredite prednosti vašeg rješenja i sve što vam je sve potrebno kako biste realizovali aplikaciju.

Nađite mentora, profesora iz srednje škole koju pohađate. Timovima i pojedincima je potrebna podrška, mentor vam može pomoći sa savjetima.

Preuzmite [formular za prijavu](https://mtel.ba/Press-centar/a31009-Otvoren-konkurs-za-novi-ciklus-m-tel-App-takmicenja.html) koji će popuniti jedan od članova tima. Formular ovjeren pečatom i potpisom direktora škole pošaljite na adresu app.takmicenje@mtel.ba. Krajnji rok za prijavu ideje za aplikaciju je **25. novembar 2022.** **godine**.

Isplanirajte radni kalendar, faze izrade i testiranja kako biste gotovu aplikaciju poslali na vrijeme. Rok za slanje gotove aplikacije je **27. januar 2023. godine**.

Budi dio sjajne priče pod imenom **m:tel App takmičenje**!

Više informacija o m:tel App takmičenju potraži na adresi mtel.ba a sva dodatna pitanja pošalji na mejl app.takmicenje@mtel.ba.